กฎกระทรวงกำหนดมาตรฐานการคุ้มครองสุขภาพของคนประจำเรือ พ.ศ. 2561
วันที่ประกาศ: 2018-02-16

content: กฎกระทรวง กำหนดมาตรฐานการคุ้มครองสุขภาพของคนประจำเรือ พ.ศ. ๒๕๖๑
content: อาศัยอำนาจตามความในมาตรา ๕ วรรคหนึ่ง และมาตรา ๘๐ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
sectionNo: 1
content: ข้อ ๑ คนประจำเรือมีสิทธิที่จะได้พบแพทย์หรือทันตแพทย์เพื่อรับการตรวจรักษา เจ้าของเรือต้องจัดให้คนประจำเรือที่เจ็บป่วยหรือได้รับบาดเจ็บ และจำเป็นต้องได้รับการรักษาพยาบาลและดูแล หรือจำเป็นต้องใช้ยาหรืออุปกรณ์ทางการแพทย์ที่เหมาะสมกว่าที่มีอยู่บนเรือได้พบแพทย์หรือทันตแพทย์บนฝั่งเพื่อรับการตรวจรักษา ณ
sectionNo: 1
content: เมืองท่า ทันทีที่สามารถทำได้
sectionNo: 2
content: ข้อ ๒ เจ้าของเรือต้องจัดให้มีมาตรการในเชิงป้องกันโรค การควบคุมโรค การส่งเสริมสุขภาพ การรักษาพยาบาล และการให้ความรู้ข้อมูลข่าวสารทางการแพทย์ รวมทั้งทบทวนการรักษาพยาบาลขั้นพื้นฐานแก่คนประจำเรือ
sectionNo: 3
content: ข้อ ๓ เจ้าของเรือต้องจัดให้มีสถานที่พยาบาลบนเรือ ตู้ยา อุปกรณ์พื้นฐานทางการแพทย์ คู่มือการรักษาพยาบาล คู่มือการปฐมพยาบาลในอุบัติเหตุที่เกี่ยวข้องกับสินค้าอันตราย ข้อมูลจำเพาะของสินค้าอันตรายที่ขนส่งรวมถึงความเสี่ยงภัย อุปกรณ์ป้องกันและยาแก้พิษเฉพาะประเภท
sectionNo: 3
content: ประมวลข้อปฏิบัติด้านการส่งสัญญาณระหว่างประเทศในหมวดว่าด้วยการรักษาพยาบาล (International Code of Signals: Chapter 3 Medical Signal Code) ไว้บนเรือสำหรับการใช้งาน
sectionNo: 4
content: ข้อ ๔ ในกรณีที่ไม่มีแพทย์อยู่บนเรือ เจ้าของเรือต้องจัดให้มีคนประจำเรืออย่างน้อยหนึ่งคนทำหน้าที่ด้านการรักษาพยาบาลและจัดการเกี่ยวกับยา ทั้งนี้ คนประจำเรือดังกล่าวต้องผ่านการฝึกอบรมด้านการรักษาพยาบาลที่ได้รับการรับรองตามมาตรฐานการฝึกอบรมคนประจำเรือแล้วในกรณีที่เรือบรรทุกคนตั้งแต่หนึ่งร้อยคนขึ้นไป
sectionNo: 4
content: และเดินทะเลระหว่างประเทศเกินกว่าสามวัน เจ้าของเรือต้องจัดให้มีแพทย์อยู่บนเรือเพื่อรับผิดชอบด้านการรักษาพยาบาล
sectionNo: 5
content: ข้อ ๕ นายเรือต้องจัดทำรายงานทางการแพทย์ (medical report) สำหรับคนประจำเรือที่เจ็บป่วยหรือได้รับบาดเจ็บและถูกส่งตัวเข้ารับการรักษาพยาบาลบนฝั่งนำติดตัวไปด้วย เพื่ออำนวยความสะดวกในการให้ข้อมูลการเจ็บป่วยหรือได้รับบาดเจ็บ การให้การรักษาพยาบาลบนเรือ
sectionNo: 5
content: และข้อมูลส่วนบุคคลของคนประจำเรือแก่แพทย์ที่จะทำการรักษา และเพื่อที่แพทย์จะบันทึกข้อวินิจฉัย ความเห็น และผลการรักษาลงในรายงานดังกล่าว และให้คนประจำเรือนำกลับมาที่เรือ ข้อมูลในรายงานทางการแพทย์ตามวรรคหนึ่งนายเรือต้องจัดเก็บไว้เป็นความลับ และนำมาใช้เพื่อเป็นข้อมูลในการรักษาพยาบาลคนประจำเรือเท่านั้น
sectionNo: 5
content: รายงานทางการแพทย์สำหรับเรือไทย ให้เป็นไปตามแบบ คร. ๐๑ แนบท้ายกฎกระทรวงนี้
sectionNo: 6
content: ข้อ ๖ เจ้าของเรือต้องจัดให้มีวิทยุสื่อสารหรือการสื่อสารผ่านดาวเทียม และจัดทำรายชื่อสถานีวิทยุชายฝั่งหรือสถานีวิทยุผ่านดาวเทียมอย่างครบถ้วนและเป็นปัจจุบัน เพื่อให้สามารถรับคำแนะนำทางการแพทย์หรือผู้เชี่ยวชาญผ่านทางสถานีนั้นได้ตลอดยี่สิบสี่ชั่วโมง โดยไม่เรียกเก็บค่าใช้จ่ายจากคนประจำเรือ
content: ให้ไว้ ณ วันที่ ๑ กุมภาพันธ์ พ.ศ. ๒๕๖๑ ไพรินทร์ ชูโชติถาวร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม
content:  
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘๐ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้มาตรฐานการคุ้มครองสุขภาพของคนประจำเรือ ให้เป็นไปตามที่กำหนดในกฎกระทรวง ดังนั้น
content: เพื่อให้การดำเนินการดังกล่าวเป็นไปด้วยความเรียบร้อยและสอดคล้องกับแนวทางการดำเนินการปฏิบัติตามอนุสัญญาแรงงานทางทะเล ค.ศ. ๒๐๐๖ (Maritime Labour Convention 2006) จึงจำเป็นต้องออกกฎกระทรวงนี้